CELEX: C2004/262/47
Language: sl
Date: 2004-10-23 00:00:00
Title: Zadeva C-386/04: Predlog za sprejem predhodne odločbe na podlagi sklepa Bundesfinanzhofz dne 14. julija 2004 v zadevi Centro di Musicologia Walter Stauffer proti Finanzamt München für Körperschaften

23.10.2004   
            
            
               SL
            
            
               Uradni list Evropske unije
            
            
               C 262/25
            
         Predlog za sprejem predhodne odločbe na podlagi sklepa Bundesfinanzhofz dne 14. julija 2004 v zadevi Centro di Musicologia Walter Stauffer proti Finanzamt München für Körperschaften
   (Zadeva C-386/04)
   (2004/C 262/47)
   Bundesfinanzhof je s sklepom z dne 14. julija 2004 v zadevi Centro di Musicologia Walter Stauffer proti Finanzamt München für Körperschaften, ki ga je sodno tajništvo prejelo dne 8. septembra 2004, Sodišču Evropskih skupnosti predložil predlog za sprejem predhodne odločbe.
   Bundesfinanzhof predlaga Sodišču, da odloči o naslednjem vprašanju:
   Ali je v nasprotju s členom 52 v zvezi s členom 58, členom 59 v zvezi s členoma 66 in 58 kot tudi s členom 73b PES, če splošno koristna ustanova zasebnega prava iz neke druge države članice, ki je v Nemčiji omejeno davčno zavezana glede dohodkov iz najemnih razmerij, drugače kot neomejeno davčno zavezana nemška splošno koristna ustanova, glede istovrstnih dohodkov ni oproščena plačila davka od dohodka pravnih oseb?